લીંબુ અને મધ પણ ચહેરા માટે ખૂબ જ ઉપયોગી છે. એક ચમચી ઓટમીલ સાથે એક ચમચી મધ અને લીંબુના રસને મિક્સ કરી દો. ત્યારબાદ પેસ્ટને અપર લિપ પર લગાવો. પેસ્ટ લગાવીને 15થી 20 મિનિટ રાખ્યા બાદ વાળ છે તેની વિરુદ્ધ દિશામાં આંગળીથી રાઉન્ડમાં મસાજ કરો. થોડીવાર આ રીતે મસાજ કર્યા પછી હૂંફાળા પાણીથી ધોઇ લો. આનાથી તમારા અપર લિપના વાળ દૂર થઇ જશે. આ તમામ એવી વસ્તુ છે કે તમને બજારમાંથી સહેલાઇતાથી મળી જશે. અન્ય એક ઘરગથ્થુ ઉપાય તમે કરી શકો છો. સામાન્ય રીતે આપણે લીંબુ અને સંતરાને ખાઇને એની છાલ ફેંકી દેતા હોય છે. પરંતુ એનો સુંદરતા નીખારવા માટે ઉપયોગ થઇ શકે છે. સંતરા અને લીંબુની છાલને સૂકવીને પીસી લો. ત્યારબાદ સંતરા અને લીંબુની છાલનો એક-એક ચમચી પાઉડર લો. આ પાઉડરમાં એક ચમચી ગુલાબજળ મિક્સ કરી પેસ્ટ બનાવી તેને અપર લિપ પર લગાવો. તે સૂકાય નહી ત્યાં સુધી રહેવા દો અને ત્યારબાદ તેેને પાણીથી ધોઇ નાખો.